Virallinen lehti nro C 085 , 17/03/1997 s. 0067



A4-0037/97 Ehdotus neuvoston asetukseksi naudanlihan ja naudanlihatuotteiden merkinnästä (KOM(96)0460 - C4-0546/96 - 96/0229(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osa >Alkuperäinen teksti> EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, >EP:n äänestyksessä hyväksytty teksti> EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, (Tarkistus 2) Johdanto-osan ensimmäinen kappale >Alkuperäinen teksti> naudanliha-alalla olisi otettava käyttöön erityinen merkintäjärjestelmä, jotta kuluttajat saisivat paremmin tietoa kuluttajille olennaisista naudanlihaan ja naudanlihatuotteisiin liittyvistä seikoista; naudanlihalla ja naudanlihatuotteilla tarkoitetaan tiettyjä naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 1 artiklan 1 kohdassa tarkoitettuja tuotteita; jäsenvaltiot voivat päättää laajentaa merkintäjärjestelmän koskemaan muuta naudanlihaa sisältävää jalostettua tavaraa, >EP:n äänestyksessä hyväksytty teksti> naudanliha-alalla olisi otettava käyttöön erityinen merkintäjärjestelmä, jotta kuluttajat saisivat paremmin tietoa kuluttajille olennaisista naudanlihaan ja naudanlihatuotteisiin liittyvistä seikoista, ja kuluttajien harhaanjohtamisen välttämiseksi sekä kansanterveyden suojelemiseksi; naudanlihalla ja naudanlihatuotteilla tarkoitetaan tiettyjä naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 1 artiklan 1 kohdassa tarkoitettuja tuotteita; jäsenvaltioiden olisi kohtuullisen ajan kuluessa yhdenmukaistettava merkintäjärjestelmän laajentaminen koskemaan muuta naudanlihaa sisältävää jalostettua tavaraa, (Tarkistus 3) Johdanto-osan toinen kappale >Alkuperäinen teksti> merkintäjärjestelmän tulisi olla vapaaehtoinen naudanlihaa ja naudanlihatuotteita kaupan pitäville toimijoille ja järjestöille siinä mielessä, että toimijoiden ja järjestöjen, jotka haluavat tehdä merkintöjä naudanlihaan ja naudanlihatuotteisiin, on tehtävä se tämän asetuksen mukaisesti, >EP:n äänestyksessä hyväksytty teksti> merkintäjärjestelmän tulisi olla pakollinen naudanlihaa ja naudanlihatuotteita kaupan pitäville toimijoille ja järjestöille ja tämä velvoite täytetään noudattamalla tätä asetusta, (Tarkistus 4) Johdanto-osan kolmas kappale a (uusi) >EP:n äänestyksessä hyväksytty teksti> merkintäjärjestelmälle asetettavissa vaatimuksissa on tyydyttävä vähimmäisstandardeihin, jotka vastaavat kuluttajien odotuksia ja jotka voidaan panna täytäntöön myyntipisteissä; jäsenvaltioilla on oikeus säätää merkintäjärjestelmälle vaatimuksia, jotka ovat laajempia kuin tässä asetuksessa vahvistetut säännökset, (Tarkistus 5) Johdanto-osan kuudes kappale >Alkuperäinen teksti> kolmansista maista yhteisöön naudanlihaa tai naudanlihatuotteita tuovat toimijat tai järjestöt saattavat myös haluta tehdä tuotteisiinsa merkintöjä tämän asetuksen mukaisesti; tämän vuoksi olisi säädettävä tuodun naudanlihan ottamisesta mukaan merkintäjärjestelmään; näillä säännöksillä olisi varmistettava, että tuotua naudanlihaa ja naudanlihatuotteita koskevat merkintäjärjestelyt ovat yhtä luotettavia kuin yhteisön naudanlihaa koskevat, ja >EP:n äänestyksessä hyväksytty teksti> kolmansista maista yhteisöön naudanlihaa tai naudanlihatuotteita tuovien toimijoiden tai järjestöjen olisi myös tehtävä tuotteisiinsa merkintöjä tämän asetuksen mukaisesti; tämän vuoksi olisi säädettävä tuodun naudanlihan ottamisesta mukaan merkintäjärjestelmään; näillä säännöksillä olisi varmistettava, että tuotua naudanlihaa ja naudanlihatuotteita koskevat merkintäjärjestelyt ovat yhtä luotettavia kuin yhteisön naudanlihaa koskevat, ja (Tarkistus 6) 1 artiklan 1 kohta >Alkuperäinen teksti> 1. Jos toimija tai järjestö, sellaisena kuin se on määriteltynä 2 artiklassa, haluaa naudanlihaan tai naudanlihatuotteisiin myyntipisteessä yksityiskohtaiset merkinnät, ne tehdään tämän asetuksen mukaisesti. >EP:n äänestyksessä hyväksytty teksti> 1. Toimijoiden tai järjestöjen, sellaisena kuin ne ovat määriteltyinä 2 artiklassa, jotka myyvät naudanlihaa tai naudanlihatuotteita, on tehtävä tuotteisiinsa myyntipisteessä yksityiskohtaiset merkinnät tämän asetuksen mukaisesti. (Tarkistus 7) 2 artiklan ensimmäisen kohdan toinen luetelmakohta >Alkuperäinen teksti> - «merkinnällä» tarkoitetaan yksittäiseen lihapalaan tai - paloihin tai niiden pakkausmateriaaliin kiinnitettävää merkintää tai kuluttajalle myyntipaikassa tarjottavaa tietoa; >EP:n äänestyksessä hyväksytty teksti> - «merkinnällä» tarkoitetaan yksittäiseen lihapalaan tai - paloihin tai niiden pakkausmateriaaliin kiinnitettävää merkintää tai kuluttajalle myyntipaikassa tarjottavaa tietoa; mikäli merkintää ei ole kiinnitetty yksittäiseen lihapalaan tai -paloihin tai niiden pakkausmateriaaliin, on varmistettava, että tieto välitetään näkyvällä tavalla kuluttajalle myyntipaikassa; (Tarkistus 8) 2 artiklan toinen kohta >Alkuperäinen teksti> Jäsenvaltiot voivat päättää laajentaa tätä järjestelmää koskemaan jalostettua tavaraa, joka sisältää ensimmäisessä luetelmakohdassa lueteltuja tuotteita, mukaan lukien kosmeettiset ja farmaseuttiset tuotteet. >EP:n äänestyksessä hyväksytty teksti> Vuoden kuluessa tämän asetuksen voimaantulosta tässä asetuksessa säädetty merkintäjärjestelmä ja merkinnän sisältö on asianmukaisesti laajennettava koskemaan jalostettuja tuotteita, jotka sisältävät naudanlihaa ja naudanlihatuotteita. (Tarkistus 9) 3 artiklan 1 kohdan kolmas luetelmakohta >Alkuperäinen teksti> - valvontajärjestelmä, jota sovelletaan tuotannon ja myynnin kaikissa vaiheissa, mukaan lukien tarkastukset, jotka suorittaa toimijan tai järjestön nimeämä itsenäinen elin >EP:n äänestyksessä hyväksytty teksti> - valvontajärjestelmä, jota sovelletaan tuotannon ja myynnin kaikissa vaiheissa, mukaan lukien tarkastukset, jotka suorittaa toimijan tai järjestön edellä tarkoitetun toimivaltaisen viranomaisen hyväksymien järjestöjen luettelosta nimeämä itsenäinen elin (Tarkistus 10) 3 artiklan 4 kohdan ensimmäinen alakohta >Alkuperäinen teksti> 4. Jos kaikkien jäsenvaltioiden toimivaltaiset viranomaiset hyväksyvät toimitetun erittelyn, kyseisellä toimijalla tai järjestöllä on oikeus naudanlihan ja naudanlihatuotteiden merkintään edellyttäen että merkinnässä on sen nimi ja logo. >EP:n äänestyksessä hyväksytty teksti> 4. Jos kaikkien jäsenvaltioiden toimivaltaiset viranomaiset hyväksyvät toimitetun erittelyn, kyseisen toimijan tai järjestön on tehtävä naudanlihan ja naudanlihatuotteiden merkintä edellyttäen että merkinnässä on sen nimi ja logo. (Tarkistus 11) 4 artiklan 1 kohta >Alkuperäinen teksti> 1. Jos naudanlihaa tai naudanlihatuotteita tuotetaan kokonaan tai osittain kolmannessa maassa, toimijoilla ja järjestöillä on lupa tehdä naudanlihaan tai naudanlihatuotteisiin merkintöjä tämän asetuksen mukaisesti, jos ne noudattavat 3 artiklassa säädettyjä vaatimuksia ja ovat saaneet asianomaisen kolmannen maan tätä tarkoitusta varten nimeämän toimivaltaisen viranomaisen hyväksynnän erittelylleen. >EP:n äänestyksessä hyväksytty teksti> 1. Jos naudanlihaa tai naudanlihatuotteita tuotetaan kokonaan tai osittain kolmannessa maassa, toimijoiden ja järjestöjen on tehtävä naudanlihaan tai naudanlihatuotteisiin merkintöjä tämän asetuksen mukaisesti. Niiden on noudatettava 3 artiklassa säädettyjä vaatimuksia ja saatava asianomaisen kolmannen maan tätä tarkoitusta varten nimeämän toimivaltaisen viranomaisen hyväksyntä erittelylleen. (Tarkistus 12) 5 artiklan 1 kohdan ensimmäinen luetelmakohta >Alkuperäinen teksti> - jäsenvaltio, jäsenvaltion alue tai kolmas maa, jossa eläin on syntynyt; eläimen sukupuoli >EP:n äänestyksessä hyväksytty teksti> - jäsenvaltio, jäsenvaltion alue tai kolmas maa, jossa eläin on syntynyt; eläimen sukupuoli, rotu ja lisääntymismenetelmät (Tarkistus 13) 5 artiklan 1 kohdan ensimmäinen luetelmakohta a (uusi) >EP:n äänestyksessä hyväksytty teksti> - alkion mahdolliset muunnokset tai eläimen siirtogeeninen alkuperä (Tarkistus 14) 5 artiklan 1 kohdan kolmas luetelmakohta a (uusi) >EP:n äänestyksessä hyväksytty teksti> - muut tiedot käytetyistä antibiooteista ja kasvuhormoneista (Tarkistus 15) 5 artiklan 1 kohdan neljäs luetelmakohta >Alkuperäinen teksti> - jäsenvaltiot, jäsenvaltion alueet tai kolmannet maat, joissa eläin on lihotettu kokonaan tai vähintään 80- prosenttisesti >EP:n äänestyksessä hyväksytty teksti> - jäsenvaltiot, jäsenvaltion alueet tai kolmannet maat, joissa eläin on lihotettu (Tarkistus 16) 5 artiklan 1 kohta a (uusi) >EP:n äänestyksessä hyväksytty teksti> 1a. Jos myyntipaikassa tarjotaan naudanlihaa useista eri maista, on merkinnässä noudatettava selkeää maakohtaista luokittelua. (Tarkistus 17) 5 artiklan 2 kohta >Alkuperäinen teksti> 2. Jos naudanlihassa tai naudanlihatuotteessa on eri eläimistä peräisin olevaa lihaa, merkinnässä saa olla ainoastaan sellaista 1 kohdassa tarkoitettua tietoa, joka koskee yhteisesti kaikkea tällaista lihaa. >EP:n äänestyksessä hyväksytty teksti> 2. Jos naudanlihassa tai naudanlihatuotteessa on eri eläimistä peräisin olevaa lihaa, merkinnässä on oltava sellaista 1 kohdassa tarkoitettua tietoa, joka koskee yhteisesti kaikkea tällaista lihaa. (Tarkistus 18) 6 artikla a (uusi) >EP:n äänestyksessä hyväksytty teksti> 6 a artikla Jäsenvaltioiden on kohdistettava hallinnollisia ja taloudellisia seuraamuksia niihin, jotka eivät noudata tästä asetuksesta aiheutuvia velvoitteita tai eivät toteuta asianmukaisesti säädettyjä menettelyjen ja merkintöjen sisällön tarkastuksia. (Tarkistus 19) 7 artikla a (uusi) >EP:n äänestyksessä hyväksytty teksti> 7 a artikla Jäsenvaltioiden on toimitettava komissiolle vuosittain kertomus tämän asetuksen täytäntöönpanosta; ensimmäinen kertomus on toimitettava 1 päivään heinäkuuta 1998 mennessä. (Tarkistus 20) 8 artikla >Alkuperäinen teksti> Komissio antaa yksityiskohtaiset säännöt tämän asetuksen soveltamisesta asetuksen (ETY) N:o 805/68 27 artiklassa säädetyn menettelyn mukaisesti. Yksityiskohtaiset säännöt voivat koskea erityisesti tietoja, jotka voidaan sisällyttää 5 artiklan mukaisiin merkintöihin. >EP:n äänestyksessä hyväksytty teksti> Komissio antaa viimeistään 1 päivään huhtikuuta 1997 mennessä yksityiskohtaiset säännöt tämän asetuksen soveltamisesta asetuksen (ETY) N:o 805/68 27 artiklassa säädetyn menettelyn mukaisesti. Yksityiskohtaiset säännöt voivat koskea erityisesti tietoja, jotka voidaan sisällyttää 5 artiklan mukaisiin merkintöihin. (Tarkistus 21) 9 artiklan toinen kohta >Alkuperäinen teksti> Sitä sovelletaan 1 päivästä tammikuuta 1997. >EP:n äänestyksessä hyväksytty teksti> Sitä sovelletaan 1 päivästä heinäkuuta 1997. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston asetukseksi naudanlihan ja naudanlihatuotteiden merkinnästä (KOM(96)0460 - C4-0546/96 - 96/0229(CNS)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle KOM(96)0460 - 96/0229(CNS) ((EYVL C 349, 20.11.1996, s. 14)), - neuvoston kuultua sitä EY:n perustamissopimuksen 43 artiklan mukaisesti (C4- 0546/96), - katsoo, että komission ehdottama oikeudellinen perusta ei ole asianmukainen ja että olisi viitattava EY:n perustamissopimuksen 189 b ja 100 a artiklaan, - ottaa huomioon työjärjestyksensä 58 artiklan, - ottaa huomioon ympäristö-, terveys- ja kuluttajansuojavaliokunnan mietinnön sekä budjettivaliokunnan ja maataloutta sekä maaseudun kehittämistä käsittelevän valiokunnan lausunnot (A4-0037/97), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 6. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 7. Kehottaa puhemiestään välittämään tämän lausunnon neuvostolle ja komissiolle.